**РЕЗЮМЕ НА ПРОЕКТ**

**Тема**: **„Иновативно обучение в спортната педагогика чрез разработване на образователни карти за спорт и здравно образование“**

Проектът е представен от Департамента по спорт при Софийски университет „Св. Климент Охридски“ с договор № 80-10-78 от 25.04. 2023 г.

Ключовите лица в проекта са университетски преподаватели и изследователи от различни научни области и държави. Ръководител на проекта е проф. д-р Ирен Пелтекова с членове на научния колектив – доц. д-р Биляна Рангелова, от Департамента по спорт при СУ „Св. Климент Охридски“, гл. ас. д-р Интесар-Виктория Мала Хуеш, дм, от Медицински факултет – МУ-София, Катедра „Образна диагностика“ и проф. Сейсенбеков, Ерлан Кенжебаевич, от Казахски национален педагогически университет „Абая“, Институт: Изкуство, култура и спорт“, Катедра "Физическа култура и спорт", Казахстан.

Общата цел на проекта се изразява в създаване на иновативен модел на обучение по спорт, чрез насърчаване на активното участие на ученици и студенти в спортните дейности и комплексно изграждане на цялостно положително отношение към двигателна активност, здравословно хранене и активна почивка по един съвременен, достъпен и забавен начин.

Специфичните цели са насочени към разработване на учебен материал, по който да се създадат „Карти по спорт-плуване и здравно образование” и „Карти по спорт-баскетбол и здравно образование“. Картите ще включват както методически указания за техническо изпълнение на спортните елементи, така и здравни препоръки от лекар при изпълнението им. Предвидено е картите да бъдат илюстрирани.

Изборът на спортовете плуване и баскетбол не е случаен. Плуването е животоспасяващо умение и трябва да бъде усвоено от всеки човек, а баскетболът е достъпен спорт и може да се практикува във всеки училищен двор.

В края на срока на проекта научният екип е изготвил методиката за обучение по плуване и баскетбол и е очертал медицинските препоръки за практикуването на тези спортни дейности.